
Абай облысы мәслихатының кезектен тыс қырық екінші сессиясының жұмысына үзіліс жариялау туралы


​ 	«Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасы Заңының 11-бабының 
4-тармағына, Абай облысы мәслихатының 2022 жылғы 8 маусымдағы 
№ 1/6-VIІ шешімімен бекітілген Абай облысы мәслихатының Регламентінің 
4-тармағына сәйкес, Абай облысы мәслихаты ШЕШІМ ҚАБЫЛДАДЫ:
	1. Абай облысы мәслихатының кезектен тыс қырық екінші сессиясының жұмысына осы шешім қабылданған күннен бастап он бес күнтізбелік күннен аспайтын мерзімге үзіліс жариялансын.
 	2. Абай облысы мәслихаты төрағасының міндетін атқарушы Абай облысы мәслихатының «Абай облысы мәслихатының кейбір шешімдерінің күші жойылды деп тану туралы» шешімінің жобасын Қазақстан Республикасы Әділет министрлігімен түпкілікті келіскеннен кейін тиісті мерзімде шешімге қол қойсын.
 	3. Аталған шешімге қол қойылған күннен бастап осы шешім орындалды деп есептелсін. 
	4. Осы шешім қабылданған күннен бастап қолданысқа енгізіледі.

